ଭୁବନେଶ୍ୱରଃ ଓଟିଭି ବିରୋଧରେ ବିଏମ୍ସିର ଅଭିଯୋଗ ଏବଂ କଣ୍ଠରୋଧ ଲାଗି କମିଶନରେଟ୍ ପୋଲିସ୍ର ପଦକ୍ଷେପକୁ ତୀବ୍ର ନିନ୍ଦା କରିଛନ୍ତି ଭୁବନେଶ୍ୱର ସାଂସଦ ଅପରାଜିତା ଷଡ଼ଙ୍ଗୀ।
ସତ କହିବା ପାଇଁ, ସତ ଶୁଣିବା ପାଇଁ ଅଦମ୍ୟ ସାହସ ଦରକାର। ହେଲେ ରାଜ୍ୟ ସରକାରଙ୍କ ପାଖରେ ସେହି ସାହସ ନାହିଁ ବୋଲି ଅପରାଜିତା ଷଡ଼ଙ୍ଗୀ କହିଛନ୍ତି।
ସେ କହିଛନ୍ତି, ଗଣମାଧ୍ୟମକୁ ଡରାଇ ସତ ଉପରେ ଘଣ୍ଟ ଘୋଡ଼ାଇବା ଉଚିତ୍ ନୁହେଁ। ଗଣମାଧ୍ୟମ ଯଦି କିଛି ସାମ୍ନାକୁ ଆଣୁଛି ତାହା ସ୍ୱାଗତଯୋଗ୍ୟ।
ସେହିପରି ବରିଷ୍ଠ ବିଜେପି ନେତା ଜୁଏଲ୍ ଓରାମ କହିଛନ୍ତି, ଏହା ବିନାଶ କାଳେ ବିପରୀତ ବୁଦ୍ଧିର ପରିଚୟ। କରୋନା ପରିଚାଳନାରେ ରାଜ୍ୟ ସରକାର ଅନେକ ତ୍ରୁଟି କଲେ, ଦୁର୍ନୀତି କଲେ। ଗଣମାଧ୍ୟମ ସତ ସାମ୍ନାକୁ ଆଣୁଥିବାରୁ ଆକ୍ରୋଶ ରଖି ଏଭଳି କରାଯାଉଛି।
